อยากสอบถามหน่อยครับคือกำลังรักษาอาการติดเชื้อยีสต์แคนดิดาอยู่ครับ ทา Ketoconazole ครีมไป 2 สัปดาห์แล้วครับ แต่น่าจะทายาเยอะเกินไป (1 สัปดาห์ หมด 1 หลอด 15 กรัม = หมดไป 2 หลอดแล้ว) เลยทำให้บริเวณขาหนีบที่ทายาแดงแสบไปหมด แต่มีตุ่มแข็งๆ ด้านล่างถุงอัณฑะของซ้าย (ส่วนใต้สุดที่กำลังจะไปทวาร) ที่อัณฑะไม่มีอะไรครับ เพราะลองเลื่อนถุงอัณฑะแล้ว แต่ตุ่มอยู่ที่ผิวหนังถุงอัณฑะครับ มองไม่เห็น แต่ลูบแล้วรู้สึกได้ เป็นตุ่มเล็กๆ แข็งๆ ตุ่มเดียว จับไม่เจ็บ แต่คันมากเลยครับ ไม่ทราบว่า เกี่ยวกับการแพ้ยาจากการทาเยอะด้วยหรือเปล่าครับ
สวัสดีค่ะ อาการแสบแดงตรงบริเวณที่ขาหนีบที่มีการทายารักษาเชื้อราอยู่นั้น อาจจะเป็นอาการแสบแดงที่เกิดจากการทายามากเกินไปทำให้เกิดการระคายได้ หรืออาจจะเกิดจากตัวโรคเดิมที่เป็นอยู่ ที่อาจจะรักษาไม่ถูกโรค โรคไม่หาย กำเริบหรือลุกลามจนมีอาการแสบแดง มีตุ่มมากขึ้นได้ไม่แน่ใจว่าได้มีการขูดเชื้อราจากผิวหนังไปยืนยันการติดเชื้อราก่อนการใช้ยาหรือไม่ เพราะถ้าใช้ยาไม่ตรงกับโรค ก็อาจทำให้โรคลุกลามได้ การซื้อยามาใช้เองจากร้านขายยาโดยยังไม่ได้ตรวจยืนยันกับแพทย์ไม่แนะนำ เพราะการใช้ยาฆ่าเชื้อราที่ไม่ถูกกับโรค ก็ทำให้เชื้อดื้อยา รักษายากขึ้นไปได้อีกตอนนี้แนะนำว่าหากอาการแสบแดงและตุ่มเป็นมาก ลุกลาม ควรหยุดการใช้ยา และไปพบแพทย์เพื่อตรวจประเมินอาการให้แน่ชัดว่าเป็นอะไร และรักษาให้ตรงจุด เบื้องต้นทำให้ผิวหนังบริเวณนั้นแห้ง ระบายอากาศได้ดี ไม่อับชื้น ใส่เสื้อผ้าสบายๆ ใช้น้ำเปล่าสะอาดล้างเบาๆบริเวณที่เป็นได้